[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.1.2009

COM(2008) 913 végleges

2007/0097 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján -

az autóbusszal végzett személyszállítás piacához való hozzáférés közös szabályairól szóló európai parlamenti és tanácsi rendelet (átdolgozás) elfogadására vonatkozó tanácsi közös álláspontról

2007/0097 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján -

az autóbusszal végzett személyszállítás piacához való hozzáférés közös szabályairól szóló európai parlamenti és tanácsi rendelet (átdolgozás) elfogadására vonatkozó tanácsi közös álláspontról

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2007) 264 végleges – 2007/0097 COD dokumentum) | 2007. május 23. |

Az Európai Gazdasági és Szociális Bizottság véleményének kelte: | 2007. szeptember 26. |

Az Európai Parlament (első olvasatban elfogadott) véleményének kelte: | 2008. június 5. |

A módosított javaslat továbbításának időpontja: | 2008. június 13. |

A közös álláspont elfogadásának időpontja: | 9.1.2009 |

2. A BIZOTTSÁG JAVASLATÁNAK CÉLJA

A Bizottság által 2007. május 23-án elfogadott javaslat célja az autóbusszal végzett helyi és távolsági személyszállítás piacához való hozzáférés közös szabályainak kialakítása. A javaslat két jelenleg hatályos rendeletet váltana fel. Egyik fő célkitűzése a menetrend szerinti nemzetközi személyszállítás engedélyeztetési eljárásának egyszerűsítése.

3. ÉSZREVÉTELEK A KÖZÖS ÁLLÁSPONTHOZ

3.1. Általános megjegyzések a közös állásponthoz

A közös álláspont kevésben tér el a bizottsági javaslattól, és tartalmaz az Európai Parlament által első olvasatban javasolt módosításokat. A javaslat nem váltott ki vitát, a szöveg módosításai sok helyütt csak technikai jellegűek.

3.2. A Bizottság részletes megjegyzései

A Parlament első olvasatban tett javaslatainak megfelelően a közös álláspontból törlésre kerültek a „kisebb ismétlődő jogsértések”-re való hivatkozások (lásd a 2., 3., 4., 8., 16., 20., 21., 22., 25. módosítást) A Bizottság el tudja fogadni a nyilvántartásokkal kapcsolatos fokozatos megközelítést. A közös álláspontban és a Parlament első olvasatában a kabotázsra vonatkozó szabályok közül törölték a munkaidőre való utalást. (14. módosítás) A Bizottság elfogadhatónak tartja e javaslatot.

A Parlament egyéb módosításait a közös álláspont nem veszi figyelembe. Ez részben annak is betudható, hogy kevés idő állt rendelkezésre az első olvasat elfogadása (2008. június 5.) és a politikai megállapodás (2008. június 13.) között.

A közös álláspontban nem szereplő módosítások közül néhány a Bizottság számára elfogadható vagy elvben elfogadható lett volna, például a kérelmek elbírálási idejét érintő (7.) módosítás, a menetlevélre vonatkozó (11. és 12.) vagy a pénzbírságokat lehetővé tevő (17. és 21.) módosítás. A Bizottság szintén elvben elfogadhatónak tartja azt a javaslatot, hogy a vezető- és pihenőidővel kapcsolatos jogszabályokba[1] újra bekerüljön az ún. 12-napos szabály, de ez a rész átfogalmazásra szorul a közúti biztonság védelme érdekében.

Más módosítások nem voltak elfogadhatóak a Bizottság számára, illetve megfogalmazásuk nem volt elfogadható, és nem kerültek bele a közös álláspontba. Ezek a következők:

- a menetrend szerinti nemzetközi személyszállítás különböző fajtái közötti különbségtétel (6. módosítás);a közszolgáltatási szerződés alapján végzett szolgáltatás életképességét veszélyeztető járat engedélyének felfüggesztésére vagy visszavonására vonatkozó tagállami lehetőség törlése (9. módosítás);

- a helyi kirándulásokra érvényes lehetőségek kiterjesztése (13. módosítás);

- a kabotázsra vonatkozó szabályok között a kiküldetésről szóló irányelvre való hivatkozás (15. módosítás);

A közös álláspontban szereplő új elemek az alábbiak:

- a nemzetközi személyfuvarozás meghatározása (2. cikk (aa) pont);

- a menetrend szerinti járatok kontextusában módosul a kabotázs meghatározása (2. cikk (e) pont);

- az engedély érvényességének időszaka (4. cikk (4) bekezdés);

- az a követelmény, hogy a menetrend szerinti nemzetközi járatok engedélyezésekor a tagállamok megkülönböztetésmentes szempontok alapján ítéljék meg a közszolgáltatási szerződések életképességét (8. cikk (4) bekezdés d) pont);

- a menetrend szerinti nemzetközi járatokra vonatkozó engedély megtagadásának indokai közé új indok került: amennyiben a járat elsődleges célja nem a különböző tagállamokban található állomások közötti személyszállítás (8. cikk (4) bekezdés e) pont);

- az engedélyt és hiteles másolatait biztonsági jellemzőkkel kell ellátni (I. melléklet).

4. KÖVETKEZTETÉSEK

A Tanács a közös álláspontot minősített többséggel fogadta el. A Bizottság úgy véli, hogy a közös álláspont biztosítja a bizottsági javaslat fő célkitűzéseinek megvalósulását, ezért támogatja a közös álláspontot.

[1] Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről, HL L 102., 2006.4.11., 1. o.